கேள்வி: திருகோணமலை தானைவைப்பு குறித்து விரிவாக சொல்லுங்கள்.
பதில்: திருகோணமலை தானைவைப்பு (''Trincomalee Garrison'') என்பது இலங்கையின் கிழக்கு மாகாணம், இலங்கை திருகோணமலைக் கோட்டை மற்றும் திருக்கோணமலை நகரத்தில் அமைந்துள்ள இலங்கை தரைப்படையின் இராணுவ தளங்கள் போன்றவறைக் குறிப்பிடப் பயன்படுத்தப்படும் ஒரு பொதுவான பெயராகும். இங்கு உள்ள பெரிய துறைமுகம் காரணமாக, இது இலங்கையின் பழமையான இராணுவ கேந்திர முக்கியத்துவம் வாய்ந்த இடங்களில் ஒன்றாக உள்ளது. இதனால் இது போர்த்துகல், நெதர்லாந்து, பிரான்சு, ஐக்கிய இராச்சியம் போன்றோரால் ஆக்கிரமிக்கப்பட்டுள்ளது. இரண்டாம் உலகப் போர் போது இது திருகோணமலை கோட்டை என அழைக்கப்பட்டது.[http://stonebooks.com/archives/070121.html The British Armies in World War Two: An Organisational History, vol 9: ] திருகோணமலையில் இலங்கை தரைப்படையின் கிழக்கு மற்றும் 22வது டிவிசன் பாதுகாப்புப் படைத் தலைமையகம், இலங்கைக் கடற்படையின் கிழக்கு கடற்படை கட்டளையகம், இலங்கை வான்படையின் கிழக்கு மண்டல கட்டளையகம் ஆகியவை உள்ளன. இங்கு கடற்படை மற்றும் கடல்சார் அகாதமி மற்றும் சீனக்குடா விமானப்படை அகாதமி உட்பட இலங்கை ஆயுதப் படைகள் பல பயிற்சி மையங்கள் உள்ளன. திருகோணமலைக் கோட்டையில் இரண்டாவது கஜபா படையணி உள்ளது. திருகோணமலையில் மருத்துமனை ஒன்றை கடற்படை பராமரித்துவருகிறது. சீனக்குடா வானூர்தி நிலையம் மற்றும் எஸ். எல். என் கப்பல்துறை ஆகியவை நகரத்திற்கு அருகிலேயே அமைந்துள்ளன.